《摸鱼儿 正月九日，勉夫暂入城，因赋寄之》
元代·袁易

裹空蒙、冻云如墨，匆匆人在南浦。灞桥蹇步驮愁去，递与快帆浦舻。堪恨处。正短烛烧残，未刻西窗句。荒林断莽。便闲了门前，近人鸥鸟，此意向谁语。行藏事，尽道日天也悟。流萍忽散还聚。玉缸春涨葡萄绿，准拟千觞飞羽。君听取。怕越客灯宵，留滞吴箫鼓。江村夜午。来共倚寒梅，吹香弄影，璧月照琪树。

作者简介：（1262—1306）平江长洲人，字通甫。力学不求仕进。辟署石洞书院山长，不就。居吴淞具区间，筑堂名静春。聚书万卷，手自校雠。有《静春堂诗集》。